Kry 25% af vir verblyf wat 7 nagte of langer is. Geldig vanaf 28 Apr 2019 tot 13 Des 2019.
Catchy Waves is 'n selfsorg-vakansiehuis in die Hermanus Strandklub. Dis ideaal vir gaste wat op soek is na gerieflike verblyf naby die strand en ander besienswaardighede in die omgewing.
Dié huis is ruim en smaakvol versier en bestaan uit 4 slaapkamers, 3 badkamers en 'n oopplan-leefarea. 3 van die slaapkamers het elk 'n dubbelbed en die vierde slaapkamer het 'n dubbelstapelbed. Die badkamers het elk 'n stort of bad, wasbak en toilet.
Die kombuis is volledig toegerus met 'n yskas, ysmasjien, mikrogolfoond, oond en stoof, skottelgoedwasser, wasmasjien en 'n tuimeldroër. Die sitkamer het netjiese sitplek.
Die leefarea lei na die agterplaas wat lieflike, ononderbroke see-uitsigte bied. Dit is perfek vir walviskyk in seisoen. Die kompleks het gemeenskaplike swembaddens, 'n speletjieskamer, tennisbane, 'n muurbalbaan en braai-areas vir gaste om te gebruik. WiFi word voorsien.
Catchy Waves is ook naby winkeltjies en restaurante geleë. Daar is ook 'n geriefswinkeltjie naby die eenheid.